## El Consell concedix 99 condecoracions i distincions al mèrit policial de la Policia de la Generalitat

*** S’entregaran onze guardons d’or de la Generalitat al mèrit policial, 56 de plata, un de bronze i 19 distincions honorífiques**

El Consell ha aprovat la concessió de 99 condecoracions, diplomes i distincions al mèrit policial a la Unitat del Cos Nacional de Policia adscrita a la Comunitat Valenciana.

La finalitat d’estes distincions és reconéixer i premiar públicament les actuacions de la Unitat del Cos Nacional de Policia adscrita a la Comunitat Valenciana i les de persones o institucions que destaquen per col·laborar-hi.

Esta concessió de condecoracions i distincions al mèrit policial està regulada pel Decret 78/2014, que crea i establix els mèrits per a atorgar condecoracions d’or, plata, bronze amb distintiu blau, bronze, diploma de reconeixement a la trajectòria policial i distinció honorífica.

**Classificació de les condecoracions**

En esta ocasió es concediran onze condecoracions d’or al mèrit policial; 56 condecoracions de plata; una condecoració de bronze al servici policial amb distintiu blau; dotze diplomes de reconeixement a la trajectòria policial, i 19 distincions honorífiques de la Generalitat.

Totes les condecoracions aprovades pel Consell tenen un caràcter vitalici i no porten aparellada pensió o recompensa econòmica per part de la Generalitat.

Fecha: 07/05/2024